**Wenceslao Casares**, juga dikenali sebagai **Wences Casares** (lahir February 26, 1974) ialah seorang usahawan teknologi dan dermawan Argentina dengan pengalaman perniagaan global yang khusus dalam teknologi dan kewangan. Beliau ialah CEO bagi penyedia Wallet bitcoin, Xapo, dan mengasaskan Internet Argentina, Wanako Games, Patagon, Lemon Wallet, dan Banco Lemon. Casares ialah ahli lembaga pengarah Paypal dan Coin Center serta pernah menjadi ahli lembaga Kiva dan Viva Trust.

Beliau ialah penyokong bagi bitcoin, yang mana beliau percaya akan menjadi lebih besar berbanding Internet. Kerap menjadi penceramah, di Persidangan Sun Valley Allen & Company Casares meramalkan harga $1 juta (USD) untuk bitcoin.

Kehidupan awal
--------------

Casares ialah anak sulung daripada empat adik beradik daripada keluarga penternak biri-biri di Patagonia, Argentina. Di sekolah tinggi, Casares mendapat biasiswa Rotary International sebagai pelajar pertukaran di Washington, Pennsylvania. Casares pernah mengatakan dalam sebuah temu bual dengan USA Today bahawa biasiswa tersebut "mengubah kehidupan saya" dan berkenaan pepatah Amerika "Mereka mempunyai sikap bahawa semuanya boleh dilakukan." Dia kembali ke Buenos Aires untuk belajar pentadbiran perniagaan selama tiga tahun di University San Andrés dan berhenti belajar untuk melancarkan Penyedia Perkhidmatan Internet pertama Argentina, Internet Argentina S.A. pada 1994.

Beliau meninggalkan syarikat itu dan kemudiannya menubuhkan syarikat broker dalam talian Argentina, Patagon, pada 1997. Patagon mengukuhkan diri sebagai portal perkhidmatan kewangan Internet paling komprehensif di Amerika Latin dan mengembangkan perkhidmatan perbankan dalam taliannya ke Amerika Syarikat, Sepanyol, dan Jerman. Patagon diambil alih oleh bank Sepanyol, Banco Santander dengan nilai $750 juta dan menjadi Santander Online di seluruh dunia. Pelabur-pelabur dalam Patagon termasuklah George Soros, Intel, Microsoft, JP Morgan Chase, dan usahawan Fred Wilson yang memberitahu wartawan TechCrunch Sarah Lacy bahawa "Casares ialah salah seorang usahawan terbaik yang pernah beliau bantu melabur." Casares kemudiannya menyempurnakan Program Pengurusan Pemilik/Presiden di Universiti Harvard.

Kerjaya
-------

Pada 2002, Casares menubuhkan Wanako Games, (kemudiannya Behaviour Santiago), pembangun permainan video yang beribu pejabat di New York City. Wanako Games paling dikenali kerana permainan blockbuster Assault Heroes dan telah diambil alih oleh Activision pada 2007.

Juga pada 2002, Casares, bersama-sama dengan rakan kongsinya, menubuhkan Banco Lemon, bank runcit untuk mereka yang tiada akses bank di Brazil. Banco do Brasil, bank terbesar Brazil, diambil alih oleh Banco Lemon pada Jun 2009. Casares adalah pengasas dan CEO Lemon Wallet, sebuah platform dompet digital. Pada 2013, firma Amerika LifeLock membeli Lemon dengan nilai kira-kira $43 juta (US).

### Xapo

Casares ialah CEO Xapo, syarikat permulaan dompet bitcoin yang berada di Palo Alto, California. Xapo dikatakan menjadi pemilik terbesar bitcoin di dunia dan dipercayai memiliki sebanyak $10 bilion mata wang kripto dalam peti simpanan bawah tanah di lima benua termasuk di dalam bunker askar Switzerland. Xapo telah menjana $40 juta daripada firma modal usaha terkemuka di Silicon Valley. Quartz melaporkan bahawa Casares adalah usahawan yang meyakinkan Bill Gates, Reid Hoffman, dan veteran teknologi di Silicon Valey untuk melabur dalam bitcoin.

Kedermawanan
------------

Pada 2011, Casares menjadi juri anugerah Inisiatif Wanita Cartier. Beliau ahli Kelas 2017 Henry Crown Fellows dalam Rangkaian Kepimpinan Global Aspen di Aspen Institute. Beliau ialah ahli yang dilantik dalam "Pemimpin Global Muda" Forum Ekonomi Dunia Kelas 2011 dan kerap menghadiri Mesyuarat Tahunan Forum Ekonomi Dunia di Davos, Switzerland. Beliau ialah ahli Organisasi Presiden Muda. Pada 2010 Casares bersama dengan Pablo Bosch menubuhkan Las Majadas de Pirque, fasiliti modal sosial dan inovasi yang dimiliki oleh Casares di Santiago, Chile.

Kehidupan peribadi
------------------

Casares tinggal bersama isteri dan tiga anak mereka Palo Alto, California. From 2004-2007, Casares bersama keluarganya berlayar mengelilingi dunia di atas katamaran layan mereka, Simpatica.

Rujukan
-------

1. 1 2 3  "The Wealthy Are Hoarding $10 Billion of Bitcoin in Bunkers". *Bloomberg.com* (dalam bahasa Inggeris). Dicapai pada 2018-05-09.
2. 1 2  "The Difference between $1 Billion-Plus in Exits and 'Success'". Techcrunch. Dicapai pada 29 October 2018.
3. 1 2 3  "Wences Casares". Cartier Women's Initiative. Diarkibkan daripada yang asal pada 2018-10-29. Dicapai pada 29 October 2018.
4. 1 2  "The simple formula for becoming a bitcoin millionaire, according to one of its innovators". Quartz. Dicapai pada 29 October 2018.
5. ↑  "PayPal's Wences Casares: 'I Can Imagine A World In Which Bitcoin Becomes A Global Standard Of Value'". Forbes. Dicapai pada 29 October 2018.
6. ↑  Willis, Amy (2015-07-20). "Wences Casares on Bitcoin and Xapo". *Econtalk.org*. Dicapai pada 2016-12-28.
7. ↑  "Crypto Bulls, Bloomberg Kick Off Sun Valley". The Information. Dicapai pada 30 October 2018.
8. ↑  "Wences Casares: Reluctant serial entrepreneur". USA Today. Dicapai pada 29 October 2018.
9. ↑  "An Argentine Serial Entrepreneur's $750 Million "Mistake"". *Inc.com*. 2011-12-14. Dicapai pada 2018-05-09.
10. ↑  "Chilean startup focuses on games for social good". *VentureBeat* (dalam bahasa Inggeris). 2009-11-18. Dicapai pada 2018-05-09.
11. ↑  "Vivendi Acquires Wanako Games". Gamasutra. 2007-02-20. Dicapai pada 2016-12-28.
12. ↑  "Behaviour closes Santiago studio". *GamesIndustry.biz* (dalam bahasa Inggeris). Dicapai pada 2018-05-09.
13. ↑  "Banco do Brasil Acquires Banco Lemon Correspondent Branch Network". Business Wire. 2009-07-16. Dicapai pada 2016-12-28.
14. ↑  "Lemon sold to LifeLock for $42.6 million". *Bizjournals.com*. Dicapai pada 2016-12-28.
15. ↑  "The legal battle between LifeLock and Xapo just got more intense". *Fortune* (dalam bahasa Inggeris). Dicapai pada 2018-05-09.
16. ↑  "Xapo's Wences Casares Takes Legal Action Against LifeLock". *CoinDesk* (dalam bahasa Inggeris). 2015-07-27. Dicapai pada 2018-05-09.
17. ↑  Swisher, Kara (13 March 2014). "Lemon Digital Wallet Founder Wenceslao Casares Gets $20 Million in Funding for Bitcoin Startup Xapo". *Re/Code*. Dicapai pada 12 May 2014.
18. ↑  "How Bitcoin may have more impact than the internet". Business Insider. 2015-02-11. Dicapai pada 2016-12-28.
19. ↑  O'Kane, Sean (2014-08-29). "Meet the man building the Fort Knox of bitcoin". The Verge. Dicapai pada 2016-12-28.
20. ↑  "Young Global Leaders | World Economic Forum". *Weforum.org*. Dicapai pada 2016-12-28.
21. ↑  Matt Clinch (2015-01-22). "Bitcoin finds a place among the world's elite". *Cnbc.com*. Dicapai pada 2016-12-28.
22. ↑  "Las Majadas de Pirque: el capital social como modelo de negocios". Bloomberg. Dicapai pada 29 October 2018.
23. ↑  "PAUTA Bloomberg capital social". Bloomberg. Dicapai pada 29 October 2018.
24. ↑  "Simpatica Log Book". *Simpaticasail.com*. 2007-02-26. Dicapai pada 2016-12-28.

Pautan luaran
-------------

* "Son of Sheep Ranchers, Lemon Wallet Co-Founder Wences Casares is a Serial Entrepreneur" Diarkibkan 2016-09-01 di Wayback Machine, oleh Melissa Aparicio "Fox News Latino"
* "Will Wences Casares's Lemon.com Replace Your Wallet?", oleh Bruce Rogers, "Forbes"
* "The Difference between $1 Billion-Plus in Exits and 'Success'", oleh Sarah Lacy *Techcrunch*